
	GLAZBENA ŠKOLA FRANJE KUHAČA OSIJEK
TRG SV. TROJSTVA 1, osijek

Glazbena škola Franje Kuhača Osijek umjetnička je škola koja u okviru svoje djelatnosti izvodi nastavni plan i program:
· osnovnog glazbenog školstva za programe: klavir, violina, violončelo, kontrabas, gitara, flauta, klarinet, saksofon, oboa, fagot, horna (rog), truba, trombon, harmonika, tambura, udaraljke, suvremeni ples, balet te pripremne programe za osnovno umjetničko školovanje (početnički solfeggio).
· srednjeg školstva u području rada glazbena umjetnost za programe: glazbenik klavirist, glazbenik violinist, glazbenik violist, glazbenik violončelist, glazbenik kontrabasist, glazbenik gitarist, glazbenik flautist, glazbenik klarinetist, glazbenik oboist, glazbenik fagotist, glazbenik saksofonist, glazbenik rogist, glazbenik trubač, glazbenik trombonist, glazbenik tubist, glazbenik tamburaš, glazbenik pjevač i glazbenik teorijski smjer te pripremne razrede za srednjoškolsko obrazovanje.
Glazbenu školu Franje Kuhača Osijek školske 2025./2026. godine upisalo je 387 učenika, od čega ih 306 polazi osnovnu glazbenu i plesnu školu, pripremne razrede pohađa 17 učenika, dok 64 polaznika pohađa program srednje glazbene škole. Nastava u Glazbenoj školi Franje Kuhača Osijek, kao i u ostalim umjetničkim školama, smatra se strukovno teorijskom nastavom. U okviru svoje djelatnosti škola ima osnovnoškolsko glazbeno i plesno obrazovanje, te srednjoškolsko glazbeno obrazovanje za stjecanje stručne spreme IV. stupnja
Osnovna glazbena škola traje 6 godina za sve predmete i usmjerenja, osim za plesno obrazovanje koje traje 4 godine. Polaznici osnovne glazbene i plesne škole nastavu pohađaju u prijepodnevnoj i poslijepodnevnoj smjeni (suprotno od svoje općeobrazovne osnovne škole) tijekom šestodnevnog radnog tjedna. Da bi se izbjeglo dolaženje u glazbenu školu u večernjim satima, dio nastave skupnog muziciranja (komorna glazba, orkestri i dječji zborovi) održava se subotom, kada učenici nemaju obveze u svojim redovnim osnovnim školama. Tjedna satnica svakog pojedinog predmeta utvrđuje se u skladu s važećim nastavnim planom i programom za osnovne umjetničke škole donesenim od strane Ministarstva znanosti i obrazovanja Republike Hrvatske, te se odvija u dvije smjene. Specifičnost umjetničkih škola je da, osim šestogodišnje osnovne škole, postoji i dvogodišnji pripremni program koji priprema za srednju školu one polaznike koji žele nastaviti srednjoškolsko glazbeno obrazovanje, a nisu završili redovnu osnovnu glazbenu školu. Za učenike koji glazbeno obrazovanje započinju s I. pripremnim razredom, ukupno srednjoškolsko obrazovanje traje 6 godina (dvije godine pripremnog programa, plus četiri godine srednje škole). 

Polaznici srednje glazbene škole u okviru svog obrazovanja pohađaju općeobrazovne predmete i stručni (glazbeni) dio programa. Učenici kojima je glazbena škola matična škola, odnosno glazbeno usmjerenje jedino ili osnovno, imaju objedinjen program stručnih i  općeobrazovnih predmeta, a nastava se općeobrazovnih predmeta izvodi u prostorima III. gimnazije Osijek. Tjedna satnica svakog stručnog glazbenog predmeta utvrđuje se u skladu s važećim nastavnim planom i programom za srednje umjetničke škole. Nastava se izvodi prema nastavnim planovima i programima koje je donijelo Ministarstvo znanosti i obrazovanja Republike Hrvatske, Godišnjem planu i programu rada škole za tekuću školsku godinu, te prema Školskom kurikulumu za tekuću školsku godinu. 
Škola djeluje u zgradi na Trgu Svetog Trojstva 1 u Osijeku i prostor ne dijeli ni s jednom drugom ustanovom. Zbog nedostatka prostora za održavanje nastave u poslijepodnevnoj smjeni, Škola organizira rad na četiri adrese u gradu Osijeku. Nastava općeobrazovnih predmeta se izvodi u prostorima III. gimnazije Osijek, nastava plesa i klasičnog baleta u Kulturnom centru Osijek te nastava Početnikog solffegija u Osnovnoj školi Vijenac. Prioritet škole je kvalitetno umjetničko (glazbeno i plesno) obrazovanje i odgoj učenika. 
Svi ciljevi i djelatnosti u umjetničkom odgojno-obrazovnom procesu Glazbene škole Franje Kuhača Osijek temelje se na službenim nacionalnim dokumentima, ali su obogaćeni i idejama i nastojanjima da ova škola bude posebno stimulativna za sve svoje učenike i prepoznata kao mjesto gdje će biti poticani i razvijani svi dodatni pozitivni sadržaji za koje polaznici iskažu interes. Planiranim aktivnostima, programima i projektima teži se kvalitetnim rezultatima ostvariti ciljeve usmjerene na učenika i njegov razvoj, stručnu samostalnost i odgovornost nastavnika, samostalnost i razvoj škole, te uz potporu uže i šire društvene zajednice pridonijeti izgradnji učinkovitog i kvalitetnog obrazovnog sustava.
Glazbena škola Franje Kuhača Osijek svojim učenicima jamči i zalaže se za: 

· vrhunsko glazbeno obrazovanje proizašlo iz suradnje učitelja, učenika, roditelja i uprave škole, koje obuhvaća sve razine školovanja, od najniže, odnosno glazbenog opismenjavanja do umjetnički maksimalno moguće razine muziciranja; 

· nastavnike spremne na usavršavanje i cjeloživotno učenje;

· razvoj kreativnih sposobnosti kroz uključenost učenika u brojne izvannastavne sadržaje koje škola nudi svojim učenicima; 

· razvijanje socijalnih vještina i komunikacijske kompetencije kroz međusobnu suradnju učenika i nastavnika, ali i brojnih posjetitelja škole - roditelja, predavača, glazbenika i slično; 

· poštivanje ljudskih prava i prava djece;
· razvijanje pozitivnog odnosa prema kulturi, te kulturnim i javnim dobrima kroz posjete kulturnim ustanovama i održavanje koncerata u školi i izvan nje; 

· njegovanje duha suradnje i međusobnog podržavanja i poticanja kroz sudjelovanje na školskim, državnim i međunarodnim natjecanjima;

· razvijanje svijesti o važnosti razvoja lokalne zajednice, te o nužnosti osobnog doprinosa;  

· sudjelovanje u događajima od važnosti za lokalnu zajednicu;

· razvijanje sposobnosti donošenja odluka o vlastitom profesionalnom razvoju kroz profesionalno savjetovanje i usmjeravanje;
· razvijanje samopouzdanja, samopoštovanja i svijesti o vlastitim sposobnostima
R.B.

Naziv programa
Plan za 2026.
Povećanje/smanjenje
Novi plan za 2026.
1.

Razvoj odgojno - obrazovnog sustava

2.308,00
500,00
2.808,00
2.

Financiranje srednjeg školstva prema minimalnom standardu

233.756,00
10.242,00
243.998,00
3.

Financiranje školstva izvan županijskog proračuna

2.411.200,00
272.691,16
2.683.891,16
Ukupno razdjel:

2.647.264,00
283.433,16
2.930.697,16
1. RAZVOJ ODGOJNO-OBRAZOVNOG SUSTAVA
· U okviru aktivnosti Sufinanciranje aktivnosti u odgoju i obrazovanju osigurana su sredstva za Međunarodnu glazbenu školu u Osijeku u ukupnom iznosu od 1.500,00 €, namijenjena pokriću troškova noćenja s doručkom za predavače. Također, osigurana su i sredstva u iznosu od 500,00 € za Međunarodno natjecanje mladih klavirista „Damir Sekošan“, koja su namijenjena podmirenju troškova smještaja članova stručnog žirija.
· Cilj projekta Sufinanciranje obvezne školske lektire u osnovnim i srednjim školama je pridonijeti boljoj opremljenosti školskih knjižnica dovoljnim brojem primjeraka školske lektire i stručne literature u svrhu kvalitetnije realizacije obrazovnih programa. Sredstva su osigurana za učenike kojima je Glazbena škola Franje Kuhača Osijek jedino srednjoškolsko usmjerenje.

· Kroz aktivnost Sajam zanimanja učenicima završnih razreda omogućuje se odlazak na Sajam zanimanja i mogućnosti koji organizira Osječko-baranjska županija. Učenici će na jednom mjestu moći doznati sve o mogućnostima koje im stoje na raspolaganju, bilo da nastavljaju školovanje ili se nakon njegova završetka upućuju na tržište rada.
· Mjerom Shema – voće, povrće i mlijeko osigurava se voće za učenike srednje škole najmanje jednom tjedno. Škola je od školske 2023./2024. godine prvi put uključena u ovaj projekt koji je usmjeren na učenike srednje škole.
Plan razvoja Osječko-baranjske županije za razdoblje do 2028. godine. 

Posebni cilj: Razvoj i unaprjeđenje odgojno-obrazovne i znanstveno-istraživačke djelatnosti u funkciji gospodarstva i tržišta rada. 

Mjera: Osiguravanje kvalitetnog odgoja, obrazovanja i znanosti povezivanjem s tržištem rada i unaprjeđenjem pristupa, metoda, programa i infrastrukture.

Zakon o odgoju i obrazovanju u osnovnim i srednjim školama. Zakon o uspostavi institucionalnog okvira za korištenje strukturnih instrumenata Europske unije u Republici Hrvatskoj. Zakon o savjetima mladih. Odluka o osnivanju Županijskog savjeta mladih Osječko-baranjske županije.

R.B.
Naziv aktivnosti/projekta

Plan za 2026.
Povećanje/smanjenje
Novi plan za 2026.
1.
Sufinanciranje aktivnosti u odgoju i obrazovanju
1.500,00
500,00
2.000,00
2.

Sufinanciranje obavezne školske lektire u osnovnim i srednjim školama

85,00

0,00

85,00

3.

Sajam zanimanja
100,00
0,00
100,00
4.

Shema – voće, povrće i mlijeko

623,00
0,00
623,00
Ukupno program:

2.308,00
500,00
2.808,00
Analizom izvršenja financijskog plana utvrđeno je da u okviru programa „Razvoj odgojno-obrazovnog sustava“ nije bilo potrebe za izmjenama u dijelu koji se odnosi na aktivnosti sufinanciranja obvezne školske lektire, sajma zanimanja te provedbe školske sheme voća, slijedom čega su navedene aktivnosti rebalansom zadržane na postojećoj razini, bez promjena. Istodobno, u okviru aktivnosti sufinanciranja aktivnosti u odgoju i obrazovanju evidentirano je povećanje planiranih sredstava u iznosu od 500,00 €. Povećanje se odnosi na odobrena sredstva za sufinanciranje Međunarodnog natjecanja za mlade klaviriste „Damir Sekošan“, a namijenjeno je pokriću troškova smještaja članova stručnog žirija.
Pokazatelj uspješnosti

Polazna

vrijednost

Ciljana

vrijednost

2026.

Nova ciljana vrijednost
2026.

Za aktivnost pod brojem 1. – broj učenika

0
300
300
Za aktivnost pod brojem 2. – broj učenika

44
43
43
Za aktivnost pod brojem 3. – broj učenika
44
22
66
Za aktivnost pod brojem 4. – broj učenika

16

5
5
U aktivnosti pod brojem 1. sudjelovalo je ukupno 300 učenika. Aktivnost je obuhvatila Međunarodnu glazbenu školu u Osijeku od 5. do 8. veljače 2026. godine i Međunarodno natjecanja za mlade klaviriste „Damir Sekošan“ od 25. do 28. ožujka 2026. godine.
Za aktivnost pod brojem 2. ukupan broj učenika ostaje stabilan, uz minimalno odstupanje u odnosu na planirano.
U okviru aktivnosti 3 prati se i bilježi povećanje broja učenika srednje škole uključenih u program „Shema – voće”, koji je namijenjen isključivo srednjoškolskim učenicima. Aktivnost uključuje kontinuirano evidentiranje obuhvata učenika i analizu promjena u njihovom broju tijekom školske godine. Na temelju tih podataka škola planira povećati upis učenika u srednju školu.
Aktivnost pod brojem 4 bilježi pad posjećenosti učenika Sajmu zanimanja, što je posljedica povećanog broja glazbenih natjecanja. Zbog preklapanja termina i obveza učenika smanjena je njihova dostupnost za sudjelovanje u navedenoj aktivnosti.
2. FINANCIRANJE SREDNJEG ŠKOLSTVA PREMA MINIMALNOM STANDARDU
Srednjoškolski odgoj i obrazovanje učenika koje se ostvaruje kroz:

· poticanje i unapređivanje cjelovitog razvoja učenika u skladu s njegovim potrebama, sposobnostima i sklonostima,

· poticanje za sudjelovanje na glazbenim aktivnostima, uključivanje kroz natjecanja na školskoj razini, županijskoj i državnoj razini,

· stručno usavršavanje nastavnika, sudjelovanje u radu stručnih vijeća i različitih povjerenstava, broj  nastavnika koji napreduju u zvanja,

· organiziranje zajedničkih aktivnosti učenika i nastavnika,

· uključivanje učenika u različite oblike rada i aktivnosti kojima se promiče i ostvaruje kreativnost, poduzetnost i inicijativnost.

· razvijanje pozitivnog odnosa prema kulturi, te kulturnim i javnim dobrima kroz posjete kulturnim ustanovama i održavanje koncerata u školi i izvan nje; 

· njegovanje duha suradnje i međusobnog podržavanja i poticanja kroz sudjelovanje na školskim, državnim i međunarodnim natjecanjima;

· razvijanje svijesti o važnosti razvoja lokalne zajednice, te o nužnosti osobnog doprinosa;  

· sudjelovanje u događajima od važnosti za lokalnu zajednicu;

· razvijanje sposobnosti donošenja odluka o vlastitom profesionalnom razvoju kroz profesionalno savjetovanje i usmjeravanje;

· razvijanje samopouzdanja, samopoštovanja i svijesti o vlastitim sposobnostima.
Cilj programa:

· osiguravanje uvjeta za izvođenje obveznog programa na propisanoj razini te njegovo obuhvaćanje sadržajima po mjeri učenika.

· trajna i ujednačena kvaliteta komuniciranja i razmjena podataka između škole i Upravnog odjela te daljnja razrada kriterija i mjerila decentraliziranog financiranja radi postizanja što racionalnijeg i ekonomičnijeg financiranja škole.
· stvaranje kvalitetnih uvjeta za rad škole vodeći brigu o ravnomjernom razvoju koji će omogućiti izvođenje suvremene nastave te poboljšati standard postojeće školske zgrade i opreme.  

Samostalnim unapređenjem nastave možemo računati na ostvarenje postavljenih odgojno-obrazovnih ciljeva, od kojih na prvo mjesto stavljamo poticanje i unapređivanje cjelovitog razvoja učenika u skladu s njegovim potrebama, sposobnostima i sklonostima. Stalnim praćenjem i analizama odgojno-obrazovnog procesa provjeravamo ostvarenost ciljeva postavljenih u školskom kurikulumu. U tome smislu treba gledati i novi razvojni ciklus u okviru kojega bi trebalo zadržati postojeću razinu ostvarenosti planiranog i unaprijediti kvalitetu, osobito tamo gdje je to neophodno.

Učenike se potiče na izražavanje u raznim područjima, na hrvatskom, ali i engleskom i njemačkom jeziku. Širok je spektar izvannastavnih, ali i izvanškolskih aktivnosti čiju afirmaciju i održivost kod učenika također potičemo različitim oblicima podrške. Povećali smo i broj školskih projekata u ovoj godini kako bismo obogatili ponudu unutar našeg školskog kurikuluma. 
Plan razvoja Osječko-baranjske županije za razdoblje do 2028. godine. 

Posebni cilj: Razvoj i unaprjeđenje odgojno-obrazovne i znanstveno-istraživačke djelatnosti u funkciji gospodarstva i tržišta rada. 

Mjera: Osiguravanje kvalitetnog odgoja, obrazovanja i znanosti povezivanjem s tržištem rada i unaprjeđenjem pristupa, metoda, programa i infrastrukture.

· Zakon o odgoju i obrazovanju u osnovnoj i srednjoj školi (Narodne novine br. 87/08, 86/09, 92/10, 105/10, 90/11, 5/12, 16/12, 86/12, 126 /12, 94/13, 152/14, 07/17, 68/18, 98/19, 64/20, 151/22 i 156/23). 

· Zakona o ustanovama (Narodne novine br. 76,93, 29/97, 47/99, 35/08, 127/19, 151/22).

· Zakon o proračunu (Narodne novine broj 144/21, Pravilnik o proračunskim klasifikacijama (Narodne novine broj 26/10,120/13,1/20, 4/24), Pravilnik o proračunskom računovodstvu i računskom planu (Narodne novine broj 124/14., 115/15., 87/16. i 3/18.,126/19. i 108/20, 158/23, 154/24), Zakon o fiskalnoj odgovornosti (Narodne novine broj 111/18, 83/23)

· Uputa za izradu financijskog plana Osječko-baranjske županije za 2026.

· Godišnji plan i program rada za školsku godinu 2025./2026.

· Školski kurikulum Glazbene škole Franje Kuhača Osijek za šk. godinu 2025./2026.
R.b.

Naziv aktivnosti/projekta

Plan za 2026.
Povećanje/smanjenje
Novi plan za 2026.
1.

Izgradnja, rekonstrukcija i opremanje objekata srednjeg školstva

2.000,00
0,00
2.000,00
2.

Plansko i hitno održavanje objekata i opreme srednjeg školstva i učeničkih domova

0,00
0,00
0,00
3.

Financiranje općih troškova srednjeg školstva

32.556,00
792,00
33.348,00
4.

Financiranje stvarnih troškova srednjeg školstva

199.200,00
9.450,00
208.650,00
Ukupno program:
233.756,00
10.242,00
243.998,00
Rebalansom financijskog plana u okviru programa „Financiranje srednjeg školstva prema minimalnom standardu“ izvršene su najznačajnije izmjene unutar aktivnosti „Financiranje stvarnih troškova srednjeg školstva“. Ukupno planirana sredstva za navedenu aktivnost povećana su za 9.450,00 € te sada iznose 208.650,00 €. Povećanje planiranih sredstava odnosi se prvenstveno na rast troškova energenata, kao i na povećane izdatke za prijevoz zaposlenika, sukladno stvarnim potrebama i dosadašnjem izvršenju.
Pokazatelj uspješnosti

Polazna

vrijednost

Ciljana

vrijednost

2026.
Nova ciljana vrijednost
2026.
Održavanje školske zgrade 
1
1
1
Opremanje školske zgrade uredskim namještajem i računalnom opremom
3
3
3
Stručno usavršavanje zaposlenika
30
30
30
Prijevoz zaposlenika

55
55
55
Sistematski pregledi zaposlenika
18
16
16
Broj osvojenih nagrada na županijskim, državnim i međunarodnim natjecanjima
130

135
135
Broj javnih nastupa učenika

180

185
185
Programom „Financiranje srednjeg školstva prema minimalnom standardu“ osiguravaju se sredstva nužna za redovito funkcioniranje ustanove, uključujući podmirenje režijskih troškova i troškova tekućeg i investicijskog održavanja školske zgrade, kao i nabavu uredskog namještaja, informatičke opreme i ostalih sredstava potrebnih za nesmetano odvijanje odgojno-obrazovnog procesa. Također, program obuhvaća financiranje stručnog usavršavanja djelatnika s ciljem unapređenja kvalitete nastave, kao i osiguravanje sredstava za redovite zdravstvene preglede zaposlenika te podmirenje troškova prijevoza na posao i s posla.

3. FINANCIRANJE ŠKOLSTVA IZVAN ŽUPANIJSKOG PRORAČUNA

Djelatnost srednjoškolskog odgoja i obrazovanja ostvaruje se u skladu s odredbama Zakona o odgoju i obrazovanju u osnovnoj i srednjoj školi, podzakonskim aktima (Pravilnicima), Zakona o ustanovama, naputcima savjetnika Agencije za odgoj i obrazovanje, voditelja Županijskih stručnih vijeća te Upravnog odjela za obrazovanje, kulturu i sport Osječko-baranjske županije.

Kroz izvor financiranja 31 cilj je unaprjeđivati nastavu kontinuiranim ulaganjem u školsku opremu, usavršavati nastavnike i adekvatno ih nagrađivati za dodatni rad. Od školske 2023./2024. godine uvodi se naknada kojom će se pokriti svi troškovi povezani s upisom učenika u prve i više razrede, kao što su troškovi uredskog papira i tonera. Zakon o umjetničkom obrazovanju nas obvezuje na upise učenika svake školske godine. 
Škola ostvaruje prihode i iz izvora 43 (prihodi za posebne namjene), koji obuhvaćaju sredstva prikupljena od godišnjih participacija. Navedeni prihodi koriste se za financiranje nabave i održavanja instrumenata, podmirenje troškova sudjelovanja učenika na natjecanjima, plaćanje kotizacija za stručne seminare nastavnika te za pokriće ostalih rashoda usmjerenih na unaprjeđenje i kvalitetu obavljanja djelatnosti Škole.
U okviru izvora financiranja 50 planirana su sredstva za isplatu plaća zaposlenika s pripadajućim doprinosima, čime se osigurava stabilno i kontinuirano funkcioniranje ustanove. Također, u sklopu navedenog izvora osigurana su sredstva za isplatu materijalnih prava zaposlenika sukladno važećim propisima i kolektivnim ugovorima, uključujući božićnicu, regres, otpremnine, potpore za dugotrajno bolovanje te ostala prava. Škola je u promatranom razdoblju ostvarila dodatna sredstva prijavom na javne pozive i natječaje. Za provedbu programa Međunarodne glazbene škole u Osijeku i Međunarodnog natjecanja za mlade klaviriste „Damir Sekošan“ odobrena su sredstva sufinanciranja u ukupnom iznosu od 6.000,00 €, od čega 1.000,00 € od Grada Osijeka te 5.000,00 € od Ministarstva kulture i medija. Nadalje, ustanova se prijavila i na natječaj za sufinanciranje 69. Glazbenog tjedna u Osijeku, čime nastoji osigurati dodatne izvore financiranja za provedbu svojih projektnih aktivnosti.
Kroz izvor 61 planiraju se donacije od fizičkih, pravnih i neprofitnih organizacija namijenjenih financiranju specifičnih aktivnosti i projekata. Očekivani prihodi iz ovog izvora temelje se na prethodnim iskustvima, potpisanim ugovorima ili najavama donatora. Posebna pažnja posvećuje se transparentnom evidentiranju i namjenskom trošenju doniranih sredstava, u skladu s važećim zakonodavnim okvirom i pravilima financijskog upravljanja.
U okviru izvora financiranja 71 planira se utrošak prenesenih sredstava iz prethodnih godina kroz nabavu žica za instrumente, sukladno potrebama redovitog održavanja glazbenih instrumenata. Budući da u tekućem razdoblju nema novih prihoda po navedenom izvoru financiranja, planirana sredstva odnose se isključivo na raspoloživi višak iz ranijih godina.
Cilj je osigurati stručno i kvalitetno nastavno osoblje te ih poticati na daljnje usavršavanje kroz edukacije i cjeloživotno učenje. Potiče se sudjelovanje u radu stručnih vijeća i različitih povjerenstava, kao i napredovanja u zvanja. Osim navedenih projektnih mogućnosti, nastavnike potičemo na potrebu stalnog stručnog usavršavanja. Neke oblike i sami organiziramo u okviru nastavničkih vijeća i raznih seminara, a na neke usmjeravamo, prije svih na one koje organizira i provodi Agencija za odgoj i obrazovanje za koje postoji obveza, te na one koje su u domeni različitih stručnih društava na nacionalnoj razini.
· Zakon o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 5/12, 16/12, 86/12, 126 /12, 94/13, 152/14, 07/17, 68/18, 98/19, 64/20, 151/22 i 156/23) 

· Zakon o ustanovama (Narodne novine broj 76,93, 29/97, 47/99, 35/08, 127/19, 151/22)

· Zakon o proračunu (Narodne novine broj 144/21), Pravilnik o proračunskim klasifikacijama (Narodne novine broj 26/10,120/13,1/20, 4/24), Pravilnik o proračunskom računovodstvu i računskom planu (Narodne novine broj 124/14., 115/15., 87/16. i 3/18.,126/19. i 108/20, 158/23, 154/24), Zakon o fiskalnoj odgovornosti (Narodne novine broj 111/18, 83/23)

· Upute za izradu financijskog plana Osječko-baranjske županije za razdoblje od 2026.-2028. godine. 
Plan razvoja Osječko-baranjske županije za razdoblje do 2028. godine. 

Posebni cilj: Razvoj i unaprjeđenje odgojno-obrazovne i znanstveno-istraživačke djelatnosti u funkciji gospodarstva i tržišta rada. 
Mjera: Osiguravanje kvalitetnog odgoja, obrazovanja i znanosti povezivanjem s tržištem rada i unaprjeđenjem pristupa, metoda, programa i infrastrukture.

R.b.

Naziv aktivnosti/projekta

Plan za 2026.
Povećanje/smanjenje
Novi plan za 2026.
1.

(31) Vlastiti prihodi – proračunski korisnici

15.000,00
0,00
15.000,00
2.

(43) Prihodi za posebne namjene - korisnici

135.200,00
-10.725,84
124.474,16
3.

(50) Pomoći – korisnici

2.253.000,00
283.270,00
2.536.270,00
4.

(61) Donacije
8.000,00
0,00
8.000,00
5.
(71) Prihodi od prodaje proizvedene dugotrajne imovine
0,00
147,00
147,00
Ukupno Vlastiti prihodi – srednje školstvo

2.411.200,00
272.691,16
2.683.891,16
U sklopu izmjena i dopuna financijskog plana, vlastiti prihodi povećavanju se s 2.411.200,00 € na 2.683.891,16 €, što predstavlja ukupno povećanje od 272.691,16 €. 
Detaljna raspodjela po izvorima prihoda je sljedeća:

· Izvor 31: Planirana sredstva zadržavaju se u istom iznosu, bez izmjena u odnosu na važeći plan.
· Izvor 43: Smanjenje u iznosu od 10.725,84 eura, koje predstavlja razliku između prethodno planiranog i stvarno prenesenog manjka prihoda. Navedeno usklađenje provest će se kroz korekciju rashoda na stavkama koje nisu od ključnog značaja za redovito funkcioniranje Škole, vodeći pritom računa o očuvanju kontinuiteta i kvalitete odgojno-obrazovnog proces.
· Izvor 50: Planirano je povećanje sredstava u iznosu od 283.270,00 eura, koje će pokriti povećane troškove plaća zaposlenika te svih pripadajućih doprinosa, sukladno važećim zakonskim propisima i kolektivnim ugovorima.
· Izvor 61: Planirana sredstva zadržavaju se u istom iznosu, bez izmjena u odnosu na važeći plan.
· Izvor 71: Planira se utrošak prenesenih sredstava iz prethodnih godina kroz nabavu žica za instrumente, sukladno potrebama redovitog održavanja glazbenih instrumenata.
Pokazatelj uspješnosti

Polazna

vrijednost

Ciljana

vrijednost

2026.
Nova ciljana vrijednost
2026.
Broj projekata koje škola provodi


18
16
16
Broj edukacija učitelja i stručnih suradnika

260
270
270
Broj učenika uključenih u različite projekte

380
388
388
Broj nastavnika/stručnih suradnika uključenih u projekte
64
65
65
Program Početnički solfeggio 
21
24
24
Broj nastavnika promoviranih u voditelje ŽSV

3
2
2
Broj nastavnika u zvanjima
18
17
17
Unaprjeđivanje kvalitete nastave kupnjom instrumenata
2

2
2
Analizom navedenih aktivnosti uočava se općenito stabilan trend realizacije u odnosu na planirane vrijednosti, uz manja odstupanja koja ne utječu na kvalitetu provedbe programa. Nastavnici i učenici uključeni su u različite aktivnosti vezane uz obilježavanje brojnih datuma. Pokazatelje uspješnosti provjeravat ćemo stalnim praćenjem i mjerenjem te rezultatima koje učenici ostvaruju na državnoj i probnoj maturi, na natjecanjima i smotrama, ali i kroz uspješnost njihova upisa na visokoškolske ustanove.
KLASA: 400-02/26-01/2
UR.BROJ: 2158-51-01-26-1
Voditeljica računovodstva:                                                                                   Ravnateljica: 

  Zdravka Šimek, .oec, bacc.ing.el.                                                         Sunčana Bašić, prof.
U Osijeku, 22. travnja 2026.

